Թոմ Քրուզ

Թոմաս Քրուզ Մեպոթեր IV (, ), ամերիկացի դերասան, պրոդյուսեր, ռեժիսոր, սցենարիստ։ Հանդիսատեսին հայտնի է «Անձրևի մարդը», «Հատուկ կարծիք», «Առաքելությունն անիրագործելի է. Ֆանտոմ պրոտակոլը», «Վանիլային երկինք» և «Օրվա ասպետը» ֆիլմերից։ Թոմ Քրուզը համարվում է ամենաթանկ վարձատրվող դերասաններից մեկը։ Եռակի «Ոսկե գլոբուս» մրցանակակիր է և երեք անգամ առաջադրվել է «Օսկար» մրցանակի։

Կինոյի ասպարեզի բազմաթիվ ներկայացուցիչներ Թոմ Քրուզի դերասանական հմտության գագաթնակետը համարում են «Մանգոլիա» դրամայում իր աշխատանքը, որը նշվել է բազում մրցանակներում։

 Կենսագրություն 
մինի|աջից|Թոմ Քրուզը և Քեյթ Հոլմսը 2009 թվականին
Թոմը երրորդ երեխան է ընտանիքում, ունի երեք քույր։ Քույրերից մեկը Լի Էն Դեվեթն է (), նա հիմա թաքնվում է իր եղբոր հանրաճանաչությունից Օվկիանիայում։ Նրա մայրը եղել է դերասանուհի, իսկ հայրը՝ ինժեներ։ Աշխատանքի փնտրտուքներով ընտանիքը հաճախ տեղափոխվել է, որը դերասանի դժվար մանկության պատճառներից մեկն էր։ Երբ Թոմը 12 տարեկան էր, նրա ծնողները բաժանվեցին։ Երբ Թոմը 14 տարեկան էր, նա արդեն 15 դպրոց էր փոխել Ամերիկայի Միացյալ Նահանգներում և Կանադայում։ Նրանք վերջնական բնակություն հաստատեցին Գլեն Ռիդժում՝ Նյու Ջերսի նահանգ, որտեղ Թոմն ավարտեց միջնակարգ դպրոցը։

Դերասանական կարիերան Թոմ Քրուզը սկսել է 1981 թվականին «Հավերժ սեր» ֆիլմում իր փոքրիկ դերով։ Իր առաջին գլխավոր դերը, որը իրեն բերեց հանրաճանաչություն, նա ստացել է «Վտանգավոր բիզնես» (1983) բլոքբաստերում։

Միմի Ռոջերսի հետ ամուսնությունից հետո Թոմը ամուսնացավ Նիկոլ Քիդմանի։ Հանդիպելով «Որոտի օրեր» ֆիլմի նկարահանումներին 1990 թվականին, նրանք չկարողացան բաժանվել և այդ տարվա Ամանորից առաջ առձանագրեցին իրենց հարաբերությունները։ Նրանք համատեղ նկարվել են երեք ֆիլմում՝ «Որոտի օրեր», «Հեռու-Հեռու» և «Լայն փակված աչքերով»։

Քրուզի և Քիդմանի ընտանիքը բաժանվեց 2001 թվականին՝ 9 տարի և 11 ամիս համատեղ ընտանեկան կյանքից հետո։ Այդ ամուսնությունից Թոմն ունեցավ երկու որդեգրված երեխա՝ դուստր Իզաբելա Ջեյնը և որդի Քոնոր Էնթոնին։

«Վանիլային երկինք» ֆիլմի նկարահանումների ժամանակ սիրավեպ սկսվեց Թոմ Քրուզի և Պենելոպե Կրուսի միջև, և հենց դա դարձավ Թոմի և Քիդմանի բաժանության պատճառը։ 2004 թվականի գարնանը հայտարարվեց Թոմ Քրուզի և Պենելոպե Կրուսի բաժանման մասին։

2005 թվականի մայիսի 23-ի Թոմը եղավ Օպրի Ուինֆրիի շոուին։ Այնտեղ նա ակտիվորեն արտահայտեց իր զգացմունքները նոր ընկերուհու՝ դերասանուհի Քեյթի Հոլմսի հանդեպ։ Թոմը «ցատկում էր տարածքում, նետվում էր բազմոցին, ընկնում էր մեկ ծնկի վրա»։ Այդ միջադեպը մեծ համբավ հավաքեց և դարձավ պարոդիայի առարկա, այդ թվում «Շատ սարսափելի ֆիլմ 4»-ում։

2005 թվականի նոյեմբերին դուրս եկավ «Հարավային այգի» մուլտսերիալի «Խորդանոցում մնացածը» սերիան, որը ծաղրում է Սաենթոլոգիայի եկեղոցուն, Թոմ Քրուզին և Ջոն Տրավոլտային։ Comedy Central հեռուստաալիքը 2006 թվականի մարտի 15-ին չեղյալ համարեց սերիայի կրկնությունը վերջին պահին (չնայած այդ պահից ի վեր սերիան բազմիցս կրկին ցուցադրվել է)։ Ենթադրվում է, որ Թոմ Քրուզը սպառնացել է Paramount Pictures կինոընկերությանը, ասելով, որ կհրաժարվի «Առաքելությունն անիրագործելի է 3» ֆիլմում նկարահանումներից այդ սերիան կրկին ցուցադրելու դեպքում(Paramount-ը և Comedy Central-ը ընդհանուր տեր ունեն՝ Viacom)։ Paramount-ը և Քրուզը հերքում են այդ վարկածները, սակայն «The Independent» թերթը գրում է, որ ոչ-ոք չի հավատում նրանց ոչ մի խոսքին։

2006 թվականի նոյեմբերին Թոմ Քրուզը և Քեթի Հոլմսը պաշտոնապես ամուսնացան, դա եղավ Թոմի երրորդ ամուսնությունը։ Հարսանիքն անցավ Իտալիայում, Բրաչիանոյում, 15-րդ դարի ամրոցում։ Արարողությանը ներկա էին բազմաթիվ հոլիվուդյան աստղեր։ Հարսանիքից կես տարի առաջ՝ 2006 թվականի ապրիլի 18-ին զույգը դուստր էր ունեցել, ում անվանել են Սուրի։ Դերասանների հրապարակախոսը հայտարարել է, որ զույգը պաշտոնականացրել է իրենց հարաբերությունները Լոս Անջելեսում, Իտալիայի արարողության նախօրեին։

 Անձնական կյանքը, նախասիրությունները 
 Առաջին կինը՝ Միմի Ռոջերս (1987-1990) 
 Երկրորդ կինը՝ Նիկոլ Քիդման (1990-2001) 
 Երկու որդեգրված երեխաներ՝ Դուստր Իզաբելա Ջեյն և որդի Քոնոր Էնթոնի
 Երրորդ կինը՝ Քեթի Հոլմս (2006-2012), պաշտոնապես բաժանվել են 2012 թվականի օգոստոսին։
 Դուստր Սուրի Քրուզ (ծնվ. 2006 թվականի ապրիլի 18-ին)

Լրագրող Էնդրյու Մորթոնը Քրուզի հայրությանը վերաբերվող իր կասկածների մասին։ Նրա (Tom Cruise: An Unauthorized Biography) կենսագրությունում, դուրս եկած 2007 թվականին, հաստատվում է, որ ըստ Ծովային կազմի անդամների խոսքերի (սաենթոլոգիայի եկեղեցու մաս) Սուրին Քրուզի դուստրը չէ, այլ բեղմնավորվել է սաենթոլոգիայի հիմնադիր Ռոն Հաբբարդի պահպանված սերմահեղուկի միջոցովNews.com: «Suri conception not Cruisey says book»։ Թոմը հերքում է այդ հայտարարությունները դատի է տվել հեղինակինMSNBC: «Cruise’s camp bashes Morton, unauthorized bio»։

Քրուզը ավտոմոտոսպորտի սիրահար է։ Նրան հաճախ կարելի է տեսնել սպորտային ավտոմեքենաներով և մոտոցիկլերով, ինչպես ֆիլմերում, այնպես էլ իրական կյանքում։ Թոմ Քրուզն իր ավտոտնակում ունի Ducati 999R մոտոցիկլետ։ Բացի այդ, դերասանը ձեռք է բերել Vyrus 985C3 4V մրցարշավային մոտոցիկլ, որը հավաքված է ձեռքով։ 2004 թվականի հունիսին «Առաքելությունն անիրագործելի է 3» ֆիլմի նկարահանումներից առաջ դերասանը անցել է մոտոցիկլ վարելու հատուկ դասընթաց Քեյթ Կոուդի «California Superbike School» մոտո-դպրոցում։ Քեյթ Կոուդը նույնպես սաենթոլոգ է։

2011 թվականի օգոստոսի 15-ին դերասանը մասնակցություն ունեցավ Red Bull մրցարշավային ընկերության գովազդային քարոզչությանը, փորձարկելով «Ֆորմուլա 1»-ի ավտոմեքենա Willow Springs ճանապարհին, Կալիֆորնիայում։ Թոմ Քրուզը նաև ամբիդեքստրիայի հետևորդ է։

2015 թվականին հայտնվեց տեղեկություն, որ դերասանը հարաբերությունների մեջ է իր անձնական օգնական Էմիլի Թոմասի հետ, ով Թոմից 31 տարով երիտասարդ է։ Հայտնի է, որ նրանք ծանոթացել են 2014 թվականին, երբ Էմիլին դարձել է իր օգնականը «Առաքելությունն անիրագործելի է 5» ֆիլմի ժամանակhttp://www.rg.ru/2015/07/23/kruz-site-anons.html։

 Սաենթոլոգիա և վերաբերմունքը հոգեբուժության հանդեպ 
Քրուզը սաենթոլոգիայի եկեղեցու հետևորդ է և ակտիվորեն մասնակցում նրա հասարակական ծրագրերին։ Նա սաենթոլոգ է դարձել 1990 թվականին, երբ իր նախկին կինը՝ Միմի Ռոջերսը ծանոթացրել է իրեն գիտնական Ռոն Հաբբարդի հետCruise lobbies over Scientology // BBC News, 30.01.2002։ 2005 թվականին Քրուզը հրապարակավ ասաց, որ սաենթոլոգիան, և հատկապես Հաբբարդի կրթման տեխնոլոգիան, օգնել է իրեն հաղթահարել դիսլեքսիան, որը անհանգստացնում էր իրեն մանկուց։ Բացի այն, որ Քրուզը տարբեր ծրագրեր է իրականացնում, որոնց միջոցով մարդկանց գրավում է սաենթոլոգիան, նա նաև սաենթոլոգիայի ճանաչման քարոզչություն է իրականացնում Եվրոպայում։

Քրուզը դարձել է «Մաքրում» ծրագրի համահիմնադիր և մեծ ներդրումներ է կատարել աշխատողների և փրկարարների համար, ովքեր մասնակցել են Նյու Յորքում կատարված սեպտեմբերի 11-ի ահաբեկչական հարձակումների հետևանքների լիկվիդացմանը։ Ծրագիրը իրականացվել է Downtown Medical կլինիկայում, և այնտեղ օգնություն են ստացել 800 հրշեջներ և հանրային ծառայությունների այլ աշխատակիցներ։ Այդ ակտիվ աշխատանքի համար 2004 թվականին սաենթոլոգիայի եկեղեցու ղեկավար Դեյվիդ Միցկևիչը պարգևատևել է Քրուզին ազատության մեդալով։ 2013 թվականին «Կոմերսանտ» ամսագիրը Քրուզին անվանել է «Սաենթոլոգիայի Գեբելս»Том Круз - «Геббельс от саентологии» // "Коммерсантъ" от 03.07.2013։

2004 թվականի հունվարին Թոմ Քրուզն ասաց. «Ես մտածում եմ, որ հոգեբուժությունը պետք է հայտարարվի օրենքից դուրս»Desai, Nimesh. Antipsychiatry: Meeting the challenge. // Indian Journal of Psychiatry. - Oct.-Dec. 2005. - № 47 (4). - P. 185-187. DOI:10.4103/0019-5545.43048.։ Entertainment Weekly հաղորդման հարցազրույցում Քրուզը հոգեբուժությունն անվանեց բժշկության «նացիզմ»Tom Cruise Interview // Entertainment Weekly. - 10 June 2005 (частичная копия )։ Բաց բանավեճ առաջացավ 2005 թվականին այն բանից հետո, երբ նա բացեիբաց քննադատեց դերասանուհի Բրուկ Շիլդսին Paxil (Պարոքսետին) հակադեպրեսանտ ընդունելու համար։ Քրուզը պնդում էր, որ «քիմիական անհավասարակշռություն» երևույթ գոյություն չունի, և որ հոգոբուժությունը կեղծ գիտություն է։ Շիլդսը պատասխանեց Քրուզին, որ նա «պետք է փրկի աշխարհը այլմոլոկայիններից և թույլ տա կանանց, ովքեր ունեն հետծննդաբերական դեպրեսիա, ինքնուրույն որոշել, թե բուժման որ տարբերակներն են ճիշտ»։ Դա բուռն վեճ առաջացրեց Քրուզի և NBC հեռուստաալիքի հաղորդավար Մեթ Լաուերի միջև 2005 թվականի հունիսի 24-ին։ Ավելի ուշ Քրուզը անձամբ ներողություն խնդրեց Շիլդսից իր քննադատության համար։

2015 թվականին HBO հեռուստալիքի Ալեքս Գիբնեյի «Ճանապարհ դեպի մաքրություն. Սաենթոլոգիա և հավատի բանտ» վավերագրական ֆիլմում ասվում է, որ Թոմ Քրուզը ընկերություն է արել սաենթոլոգիայի առաջնորդ Դեյվիդ Միցկևիչի հետ, բայց նրանց հարաբերությունները փչացել են, երբ Քրուզը հարաբերություններ է սկսել Նիկոլ Քիդմանի հետ, քանի որ սաենթոլոգները չէին սիրում դերասանուհուն այն պատճառով, որ նրա հայրը հոգեբան էր և ազդեցություն էր ունենում Թոմի վրա։ Երբ նրանց հաջողվեց հասնել Քրուզի և Քիդմանի բաժանմանը, սաենթոլոգները համոզեցին դերասանուհի Նազանին Բոնիադիին հարաբերություններ ստեղծել Քրուզի հետ, սակայն այդ հարաբերությունները շոտով փչացան։

Դերասանը ակտիվ դեր է խաղում «Scientology Media Productions» մուլտիմեդիական խմբի աշխատանքի մեջТом Круз войдет в руководство новой мультимедийной группы Церкви саентологии // ТАСС, 14.07.2015։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1981  Անվերջանալի սեր  Endless Love  Բիլի  Մելոդրամա  Ֆրանկո Ջեֆիրելի  Բրուկ Շիլդս 1981  Ծորակներ  Taps  Դավիդ Շոուն  Դրամա  Հարոլդ Բեքեր  Շոն Փեն 1983  Վտարանդիները  The Outsiders  Սթիվ Ռենդլ  Քրեական  Ֆրենսիս Ֆորդ Կոպպոլա  Փաթրիկ Սուեզի 1983  Կորցնելով այն  Losin' It  Վուդի  Սպորտային, Կատակերգություն  Կերտիս Հենսոն  1983  Վտանգավոր բիզնես  Risky Business  Ջոել Գուդսմեն  Դրամա, Կատակերգություն  Փոլ Բրիքման  1983  Բոլոր վստահելի քայլերը  All the Right Moves  Սթեֆան Ջորջեվից  Մելոդրամա, Սպորտային  Մայքլ Չեփմեն  1985  Լեգենդը  Legend  Ջեք  Ֆենտեզի, Մելոդրամա, Արկածային  Ռիդլի Սքոթ  1986  Լավագույն հրաձիգ  Top Gun  Լեյտանանտ Փիթ 'Մավերի' Միթչել  Մարտական, Մելոդրամա  Թոնի Սքոթ  1986  Փողերի գույնը  The Color of Money  Վինսենտ Լաուրիա  Սպորտային  Մարտին Սկորսեզե  Փոլ Նյուման 1988  Կոկթեյլ  Cocktail  Բրիան Ֆլանագան  Մելոդրամա, Կատակերգություն  Ռոջեր Դոնալդսոն  1988  Անձրևի մարդը  Rain Man  Չարլի Բաբիթ  Դրամա  Բարրի Լևինսոն  Դասթին Հոֆման 1989  Հուլիսի չորսին ծնվածը  Born on the Fourth of July  Ռոն Կովից  Ռազմական, Կենսագրական  Օլիվեր Սթոուն  1990  Որոտի օրեր  Days of Thunder  Քոլ Թրիքլ  Մարտական, Մելոդրամա  Թոնի Սքոթ  Նիկոլ Կիդման 1992  Հեռու-հեռու  Far and Away  Ջոզեֆ Դոնելի  Մելոդրամա, Արկածային, Վեստեռն  Ռոբ Հովարդ  Նիկոլ Կիդման 1992  Մի քանի լավ տղաներ  A Few Good Men  Լեյտենանտ Դանիել Կաֆի  Թրիլեր, Քրեական  Ռոբ Ռայներ  Դեմի Մուր, Ջեք Նիկոլսոն 1993  Ֆրիմա  The Firm  Միթչ Մակդրի  Թրիլեր, Դրամա  Սիդնի Փոլակ  Ջին Հեքման, Էդ Հարիս 1994  Հարցազրույց վամպիրի հետ  Interview with the Vampire։ The Vampire Chronicles  Լեսթաթ դե Լիոնկուր  Սարսափ, Ֆենտեզի  Նիլ Ջորդան  Բրեդ Փիթ, Քիրստեն Դանստ, Անտոնիո Բանդերաս 1996  Առաքելությունն անիրագործելի է  Mission։ Impossible  Էթան Հանթ  Թրիլեր, Արկածային, Մարտական  Բրայան դե Պալմա  Ջոն Վոյթ, Ժան Ռենո 1996  Ջերի Մագուայր  Jerry Maguire  Jerry Maguire  Մելոդրամա, Կատակերգություն  Քեմերոն Քրոու  Ռենե Զելվեգեր, Քյուբա Գուդինգ Կրտսեր 1999  Լայն փակված աչքերով  Eyes Wide Shut  Dr. William 'Bill' Harford  Դրամա  Սթենլի Կուբրիկ  Նիկոլ Կիդման 1999  Մագնոլիա  Magnolia  Frank T.J. Mackey  Դրամա  Թոլ Թոմաս Անդերսոն  Ջուլիանա Մուր 2000  Առաքելությունն անիրագործելի է 2  Mission։ Impossible II  Էթան Հանթ  Թրիլեր, Արկածային, Մարտական  Ջոն Վու  Վինգ Ռեյմս, Էնթոնի Հոփքինս 2001  Վանիլային երկինք  Vanilla Sky  Դավիդ Աամես  Ֆանտաստիկ, Մելոդրամա, Թրիլեր, Դետեկտիվ  Քեմերոն Քրոու  Պենելոպե Կրուս, Քեմերոն Դիազ, Կուրտ Ռասել 2002  Յուրահատուկ կարծիք  Minority Report  Չիեֆ Ջոն Անդերթոն  Ֆանտաստիկ, Մարտական, Թրիլեր  Սթիվեն Սփիլբերգ  Քոլին Ֆարել, Փեթեր Սթորմարե 2002  Օստին Փաուերս. Գոլդմեմբեր  Austin Powers in Goldmember  խաղում է ինքն իրեն  Մարտական, Կատակերգություն  Ջեյ Ռոուչ  Մայք Մայերս, Բիոնսե Նոլզ 2003  Վերջին սամուրայը  The Last Samurai  Նաթան Անգրեն  Մարտական, Արկածային, Պատմական  Էդվարդ Ցվիկ  2004  Հանցակիցը  Collateral  Վինսենթ  Դրամա, Քրեական  Մայքլ Ման  2005  Աշխարհների պատերազմ  War of the Worlds  Ռեյ Ֆերիեր  Ֆանտաստիկ  Սթիվեն Սփիլբերգ  2006  Առաքելությունն անիրագործելի է 3  Mission։ Impossible III  Էթան Հանթ  Թրիլեր, Արկածային, Մարտական  Ջեյ Ջեյ Ադամս  Վինգ Ռեյմս 2007  Առյուծներ ոչխարների համար  Lions for Lambs  Սենատոր Ջասփեր Իրվինգ  Ռազմական  Ռոբերտ Ռեդֆորդ  Մերիլ Սթրիփ 2008  Անհաջողության զինվորները  Tropic Thunder  Լես Գրոսման  Մարտական, Կատակերգություն  Բեն Սթիլեր  Ջեք Բլեք, Բեն Սթիլեր 2008  «Վալկիրիա» գործողությունը  Valkyrie  Քոլոնել Կլաուս վոն Սթաուֆենբերգ  Ռազմական, Պատմական  Բրայան Սինգեր  Բիլ Նայի 2010  Օրվա ասպետը  Knight and Day  Ռոյ Միլլեր  Մարտական, Մելոդրամա, Կատակերգություն, Արկածային  Ջեյմս Մենգոլդ  Քեմերոն Դիազ, Ջորդի Մոլյա 2011  Առաքելությունն անիրագործելի է. Ֆանտոմ պրոտակոլը  Mission։ Impossible - Ghost Protocol  Էթան Հանթ  Թրիլեր, Արկածային, Մարտական  Բրեդ Բյորդ  Փոլա Փեթոն, Սայմոն Փեգ, Ջերեմի Ռեներ, Վլադիմիր Մաշկով 2012  Ռոքը դարերի համար  Rock of Ages  Սթեյսի Ջաքս  Երաժշտական  Ադամ Շենկման  Փոլ Ջամատի 2012  Ջեք Ռիչեր  Jack Reacher  Ջեք Ռիչեր  Քրեական  Քրիստոֆեր Մակկոուրի  2013  Մոռացում  Oblivion  Ջեք Հարփեր  Ֆանտաստիկ, Արկածային, Մարտական  Ջոզեֆ Կոսինսկի  Մորգան Ֆրիման 2013  Տղամարդիկ  Men   Կատակերգություն  Թոլդ Ֆիլիփս  2013  Մենք մահկանացուներ ենք  All You Need Is Kill   Մարտական  Դագ Լայման  2015  Չնաշխարհիկ յոթնյակ  The Magnificent Seven  (ասեկոսեներ)  Մարտական   -  Ավտոշարասյուն  Motorcade   Մարտական  Լեն Ուայզման  -  Վան Հելսինգ  Van Helsing   Ֆենտեզի, Արկածային, Մարտական   -  Լավագույն հրաձիգ 2  Top Gun 2  Մեվերիկ (ասեկոսեներ)  Մարտական   -  Առաքելությունն անիրագործելի է 5  Mission։ Impossible 5  Էթան Հանթ  Թրիլեր, Արկածային, Մարտական   Փոլա Փեթոն -  Կայուն տղամարդիկ  The Hardy Men   Կատակերգություն  Շոն Լևի  Բեն Սթիլեր
մինի|Թոմ Քրուզի աստղը Հոլիվուդյան փառքի ծառուղիում
 Պրոդյուսեր 
Թիվ  Ֆիլմի անուն  Բնօրինակի անվանումը 1996  Առաքելությունն անիրագործելի է Mission։ Impossible  1998  Առանց սահմանի  Without Limits  2000 Առաքելությունն անիրագործելի է 2  Mission։ Impossible II  2001  Ուրիշները  The Others  2001  Վանիլային երկինք  Vanilla Sky  2002  Նարկաբարոնը  Narc  2003  Սթիվեն Գլասի աֆերան  Shattered Glass  2003  Վերջին սամուրայը  The Last Samurai  2004  Մարդասպանների ոսորդը  Suspect Zero  2005  Էլիզաբեթթաուն  Elizabethtown  2006  Հարցրու փոշուց  Ask the Dust  2006  Առաքելությունն անիրագործելի է 3  Mission։ Impossible III  2011  Առաքելությունն անիրագործելի է. Ֆանտոմ պրոտակոլը  Mission։ Impossible - Ghost Protocol  2012  Ջեք Ռիչեր  Jack Reacher  2015  Չնաշխարհիկ յոթնյակ  The Magnificent Seven  -  Վան Հելսինգ  Van Helsing  -  Առաքելությունն անիրագործելի է 5  Mission։ Impossible 5 

 Ռեժիսուրա 
Թիվ  Ֆիլմի անուն  Բնօրինակի անվանումը 1993 - 1995  Իդեալական հանցագործություն (սերիալ)  Fallen Angels 

 Սցենարիստ 
Թիվ  Ֆիլմի անուն  Բնօրինակի անվանումը 1990  Որոտի օրեր  Days of Thunder 

 Արտաքին հղումներ 
 Թոմ Քրուզի պաշտոնական կայք


 Ծանոթագրություններ 

Կատեգորիա:1962 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացիներ իռլանդական սերմամբ
Կատեգորիա:Բեմական կեղծանուններ
Կատեգորիա:Գինեսի գրքի ռեկորդակիրներ
Կատեգորիա:Դերասաններ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Հուլիսի 3 ծնունդներ